CELEX: E2009C0433
Language: bg
Date: 2009-10-30 00:00:00
Title: Решение на Надзорния орган на ЕАСТ № 433/09/COL от 30 октомври 2009 година за седемдесет и трето изменение на процесуалните и материалноправните норми за държавните помощи

25.2.2010   
            
            
               BG
            
            
               Официален вестник на Европейския съюз
            
            
               L 48/27
            
         РЕШЕНИЕ НА НАДЗОРНИЯ ОРГАН НА ЕАСТ
   № 433/09/COL
   от 30 октомври 2009 година
   за седемдесет и трето изменение на процесуалните и материалноправните норми за държавните помощи
   НАДЗОРНИЯТ ОРГАН НА ЕАСТ,
   КАТО ВЗЕ ПРЕДВИД Споразумението за Европейското икономическо пространство (1), и по-специално членове 61—63 и протокол 26 към него,
   КАТО ВЗЕ ПРЕДВИД Споразумението между държавите от ЕАСТ за създаване на надзорен орган и съд (2), и по-специално член 24 и член 5, параграф 2, буква б) от него,
   като има предвид, че съгласно член 24 от Споразумението за надзор и съд Надзорният орган на ЕАСТ прилага разпоредбите на Споразумението за ЕИП относно държавните помощи,
   като има предвид, че съгласно член 5, параграф 2, буква б) от Споразумението за надзор и съд Надзорният орган на ЕАСТ издава препоръки или насоки по въпросите относно Споразумението за ЕИП, в случай че Споразумението или Споразумението за надзор и съд изрично го предвиждат или ако Надзорният орган на ЕАСТ счете за необходимо,
   като напомня процесуалните и материалноправните норми за държавните помощи (3), приети на 19 януари 1994 г. от Надзорния орган на ЕАСТ (4),
   като има предвид, че главата за държавни помощи за оздравяване и преструктуриране на предприятия в затруднение (5) от Насоките на ЕАСТ за държавни помощи изтича на 30 ноември 2009 г. (6),
   като има предвид, че тази глава съответства на Насоките на Общността за държавните помощи за оздравяване и преструктуриране на предприятия в затруднение (7), чието действие изтича на 9 октомври 2009 г. (8),
   като има предвид, че на 9 юли 2009 г. Европейската комисия прие Съобщение за продължаване на валидността на Насоките на Общността за държавните помощи за оздравяване и преструктуриране на предприятия в затруднение до 9 октомври 2012 г., което бе публикувано в Официален вестник на Европейския съюз на 9 юли 2009 г.,
   като има предвид, че Съобщението на Европейската комисия относно продължаване на валидността на Насоките на Общността за държавните помощи за оздравяване и преструктуриране на предприятия в затруднение е също от значение за Европейското икономическо пространство,
   като има предвид, че следва да се осигури еднакво прилагане на правилата за държавни помощи на ЕИП в цялото Европейско икономическо пространство,
   като има предвид, че съгласно точка II от глава „ОБЩИ ПОЛОЖЕНИЯ“, в края на приложение XV към Споразумението за ЕИП, Надзорният орган на ЕАСТ приема, след консултация с Европейската комисия, актове, съответстващи на приетите от последната,
   като има предвид нуждата от продължаване на валидността на настоящата глава за държавните помощи за оздравяване и преструктуриране на предприятия в затруднение, която изтича на 30 ноември 2009 г.,
   след консултация с Европейската комисия,
   след консултация с държавите от ЕАСТ,
   ПРИЕ НАСТОЯЩОТО РЕШЕНИЕ:
   Член 1
   Валидността на главата за държавни помощи за оздравяване и преструктуриране на предприятия в затруднение на Надзорния орган на ЕАСТ е продължена до 30 ноември 2012 г.
   Член 2
   Само текстът на английски език е автентичен.
   
      Съставено в Брюксел на 30 октомври 2009 година.
      
         
            За Надзорния орган на ЕАСТ
         
         Per SANDERUD
         
            Председател
         
         Kristján Andri STEFÁNSSON
         
            Член на колегията
         
      
   
   
      (1)  Наричано по-долу „Споразумението за ЕИП“.
   
      (2)  Наричано по-долу „Споразумението за надзор и съд“.
   
      (3)  Наричани по-долу „Насоки за държавните помощи“.
   
      (4)  Първоначално публикувани в ОВ L 231, 3.9.1994 г. и в притурката за ЕИП № 32, 3.9.1994 г., стр. 1.
   
      (5)  Решение № 305/04/COL на Надзорния орган на ЕАСТ, публикувано в ОВ L 107, 28.4.2005 г., стр. 28, притурка за ЕИП № 21, 28.4.2005 г., стр. 1.
   
      (6)  Параграф 89 от Решение № 305/04/COL, вж. позоваването в бележка под линия 5.
   
      (7)  ОВ C 244, 1.10.2004 г., стр. 2.
   
      (8)  Параграф 102 от посочения в бележка под линия 7 документ.